**Miralem Pjanić** (rođen 2. aprila 1990. godine u Tuzli, Bosna i Hercegovina) je bosanskohercegovački fudbaler i član bosanskohercegovačke fudbalske reprezentacije. Trenutno nastupa za Barcelonu.

Klupska karijera
----------------

### Počeci

Nogometnu karijeru počeo je u omladinskom pogonu kluba Schifflange 95 iz Luksemburga. 2004. godine prelazi u omladinski pogon franscuskog FC Metza, za koje je 2007. godine potpisao svoj prvi profesionalni ugovor.

### FC Metz

U Francuskoj prvoj ligi debitovao je 17. augusta 2007. godine na utakmici između FC Metza i PSG-a. Već poslije treće odigrane utakmice u koju je ušao sa klupe, ukazuje mu se puno povjerenje i tako postaje standardan igrač. Svojim sjajnim nastupima počeo je privlačiti pažnju velikih evropskih klubova, te ubrzo prelazi u Olympique Lyon.

### Olympique Lyonnais

6. juna 2008. godine za 8 miliona eura prelazi u Lyon.. Svoj prvi gol za Lyon postigao je u utakmici doigravanja za Ligu prvaka protiv Anderlechta u visokoj pobjedi od 5-1. Samo nekoliko dana kasnije postiže svoj prvi gol za Lyon u prvoj ligi Francuske na utakmici protiv Auxerrea.. Međutim, sigurno jedan od najvažnijih golova u njegovoj karijeri je onaj na Santiago Bernabeu protiv Real Madrida, kada je postigao izjednačujući gol za 1-1, što je njegovom timu bilo dovoljno za prolaz u četvrtfinale Lige prvaka.

### AS Roma

31. augusta 2011. godine za €11 miliona prelazi u A.S. Romu.

Reprezentacija
--------------

### Luksemburg

Pjanić je 2006. godine igrao za U-17 selekciju Luksemburga na Evropskom prvenstvu U-17, gdje je Luksemburg kao domaćin bio automatski kvalificiran. Postigao je i jedini gol Luksemburga na Prvenstvu, krasnim lob udarcem iz daljine, preko španskog golmana Sergia Asenja. Iste godine postigao je 4 gola protiv reprezentacije Belgije na utakmici koja je završila 5-5. Iako je igrao za mlađe selekcije reprezentacije Luksemburga, istakao je da ubuduće želi igrati isključivo za fudbalsku reprezentaciju svoje domovine, Bosne i Hercegovine. Ta odluka je naišla na veliko negodovanje i nerazumijevanje u Luksemburgu. Neko vrijeme je bio izložen velikim pritiscima medija i Fudbalskog saveza Luksemburga pa čak i nekim ucjenama, ali je ipak čvrsto ostao pri svojoj odluci. U toj odluci podržao ga je i njegov otac Fahrudin.

### Bosna i Hercegovina

Pozivan je da nastupa za bosanskohercegovačku U-21 reprezentaciju. Međutim nije debitovao zbog administrativnih problema, odnosno nije više posjedovao bosanski pasoš. Međutim početkom 2008. godine dobio je pasoš i ispunjavao je sve uvjete da obuče dres bosanskohercegovačke fudbalske reprezentacije. Debitovao je 20. oktobra 2008. godine u Zenici na prijateljskoj utakmici protiv reprezentacija Bugarske. Svoj prvi gol za reprezentaciju postigao je 3. marta 2010. godine na Koševu na prijateljskoj utakmici protiv reprezentacije Gane, kada je u 65. minutu pogodio za pobjedu od 2-1.

Porodica
--------

Početkom agresije na Bosnu i Hercegovinu sa porodicom je izbjegao u Luksemburg.

Miralemov otac Fahrudin bio je golman FK Jedinstva iz Brčkog, te FK Drine iz Zvornika. Ime majke mu je Fatima, te ima brata Mirzu i sestru Eminu.

Vanjski linkovi
---------------

***Miralem Pjanić*** na Wikimedijinoj ostavi

* Profil na transfermarkt.de

| * p
* r
* u
Sastav Bosne i Hercegovine  na  FIFA Svjetskom prvenstvu 2014. |
| --- |
| 1 Begović • 2 Vršajević • 3 Bičakčić • 4 Spahić (c) • 5 Kolašinac • 6 Vranješ • 7 Bešić • 8 Pjanić • 9 Ibišević • 10 Misimović • 11 Džeko • 12 Fejzić • 13 Mujdža • 14 Sven Sušić • 15 Šunjić • 16 Lulić • 17 Ibričić • 18 Medunjanin • 19 Višća • 20 Hajrović • 21 Hadžić • 22 Avdukić • 23 Salihović • 24 Zukanović • Izbornik: S. Sušić | Bosna i Hercegovina |